Hiroya Saitō

Hiroya Saito (født 1. september 1970 i Yoichi, Hokkaido) er en tidligere japansk skihopper.

Saito debuterte i verdenscupen i hjembyen Sapporo 14. desember 1991. Den første poengplasseringen kom først to år senere i Oberstdorf under hoppuka i 1993. Det skulle ta enda to år før den første plasseringen blant de 10 beste kom. I 1995 oppnådde han en sjetteplass i normalbakken i Sapporo. Dette sikret ham en plass i den japanske troppen under VM 1995, der han tok en overraskende sølvmedalje i normalbakken, bare slått av lagkameraten Takanobu Okabe. Saito var også med på å ta bronsemedalje for Japan i laghoppingen.

Han oppnådde sin første verdenscupseier i Chamonix i 1995. Under VM 1997 tok Saito sin tredje VM-medalje, igjen i laghopp.

Karrierens høydepunkt er utvilsomt seieren i laghoppingen under OL 1998 i Nagano, der Japan vant med nærmere 40 poeng.

Saito deltok i sitt siste verdenscuprenn 26. januar 2002.

 Verdensmesterskap 
 VM Dato Disiplin Medalje Thunder Bay 1995  10. mars  Laghopping  Bronse Thunder Bay 1995  12. mars  Normalbakke  Sølv Trondheim 1997  27. februar  Laghopping  Sølv

 Olympiske leker 
 OL Dato Disiplin Medalje Nagano 1998  8. februar  Laghopping  Gull

 Referanser 

 Eksterne lenker 


Kategori:Japanske skihoppere
Kategori:Olympiske mestere for Japan
Kategori:Deltakere under Ski-VM 1995
Kategori:Deltakere under Ski-VM 1997
Kategori:Medaljevinnere under Vinter-OL 1998
Kategori:Deltakere for Japan under Vinter-OL 1998
Kategori:Skihoppere under Vinter-OL 1998
Kategori:Personer fra subprefekturet Shiribeshi